Predlog UREDBA SVETA o določitvi zneskov za proizvodne dajatve v sektorju sladkorja za tržna leta 2001/2002, 2002/2003, 2003/2004, 2004/2005 in 2005/2006, koeficienta za izračun dodatne dajatve za tržni leti 2001/2002 in 2004/2005 ter zneskov, ki jih morajo proizvajalci sladkorja plačati prodajalcem sladkorne pese zaradi razlike med najvišjim zneskom dajatev in zneskom zadevnih dajatev, ki se zaračunajo za tržna leta 2002/2003, 2003/2004 in 2005/2006 /* COM/2013/0527 final - 2013/0252 (NLE) */





OBRAZLOŽITVENI MEMORANDUM 1. OZADJE PREDLOGA Sodišče je 27. septembra 2012 izreklo sodbo v združenih zadevah C-113/10, C-147/10 in C-234/10, Zuckerfabrik Jülich AG proti Hauptzollamt Aachen, British Sugar plc proti Rural Payments Agency, Tereos proti Directeur général des douanes et droits indirects (sodba „Jülich-II“), s katero je razveljavilo Uredbo Komisije (ES) št. 1193/2009 z dne 3. novembra 2009 o popravku uredb (ES) št. 1762/2003, (ES) št. 1775/2004, (ES) št. 1686/2005, (ES) št. 164/2007 in o določitvi zneskov za proizvodne dajatve v sektorju sladkorja za tržna leta 2002/2003, 2003/2004, 2004/2005 in 2005/2006. Z Uredbo (ES) št. 1193/2009, ki jo je Sodišče v celoti razveljavilo s sodbo z dne 27. septembra 2012, so bile retroaktivno popravljene proizvodne dajatve za tržna leta 2002/2003, 2003/2004, 2004/2005 in 2005/2006, kot jih je prej določila Komisija po tem, ko je Sodišče s sodbo z dne 8. maja 2008 v združenih zadevah C-5/06 in C-23/06 do C-36/06, Zuckerfabrik Jülich in drugi („Jülich I“), in s kasnejšim sklepom z dne 6. oktobra 2008 v združenih zadevah C-175/07 do C-184/07, SAFBA in drugi („SAFBA“), razveljavilo uredbe (ES) št. 1762/2003, št. 1775/2004, št. 1686/2005 in št. 164/2007. Dajatve za zadevna tržna leta je prvotno določila Komisija v skladu z Uredbo Sveta (ES) št. 1260/2001 z dne 19. junija 2001 o skupni ureditvi trgov za sladkor (v nadaljnjem besedilu: osnovna uredba), ki je za tržna leta 2001/2002, 2002/2003, 2003/2004, 2004/2005 in 2005/2006 določila sistem samofinanciranja sektorja sladkorja s prožnimi proizvodnimi dajatvami. V skladu z Uredbo Sveta (ES) št. 1260/2001 je skupna ureditev trgov v sektorju sladkorja temeljila na načelu, da proizvajalci nosijo polno finančno odgovornost za izgubo v vsakem tržnem letu, ki ob upoštevanju kvot izhaja iz prodaje tistega dela proizvodnje Skupnosti, ki presega notranjo porabo Skupnosti, in na diferenciaciji cenovnih jamstev za prodajo, ki izražajo proizvodno kvoto, dodeljeno posameznim podjetjem. Načelo finančne odgovornosti je bilo zagotovljeno z obveznostjo plačevanja osnovne proizvodne dajatve s strani proizvajalcev za vso proizvodnjo sladkorja A in B do največ 2 % intervencijske cene za beli sladkor ter dajatve B za proizvodnjo sladkorja B do največ 37,5 % navedene cene. V osnovni uredbi je določeno, da se proizvajalcem zaračuna dodatna dajatev, če navedene dajatve v posameznem tržnem letu ne omogočajo izpolnjevanja cilja samofinanciranja sektorja. V členu 15 osnovne uredbe so določeni elementi, ki jih je treba upoštevati pri izračunu dajatev. Sodišče v navedenih sodbah ni postavilo pod vprašaj sistema proizvodnih dajatev in načela, v skladu s katerim so proizvajalci sladkorja nosili polno finančno odgovornost za izgubo v vsakem tržnem letu, ki ob upoštevanju kvot izhaja iz prodaje tistega dela proizvodnje, ki presega notranjo porabo Unije, in so bili zato zavezani plačilu dajatve za svojo proizvodnjo v okviru kvote, ki jo določi Komisija za kritje izgube v tržnih letih 2001/2002, 2002/2003, 2003/2004, 2004/2005 in 2005/2006. Vendar je Sodišče ugotovilo, da je Komisija večkrat naredila napako pri izračunu letnih dajatev, določenih za zadevno obdobje v skladu z Uredbo Sveta (ES) št. 1260/2001. Nazadnje je ugotovilo, da metoda, ki jo je Komisija v svoji Uredbi (ES) št. 1193/2009 uporabila za določitev dajatev, ni bila pravilna, saj je privedla do precenjenih nepokritih stroškov in posledično do čezmerne finančne obremenitve proizvajalcev sladkorja. Zaradi neveljavnosti Uredbe (ES) št. 1193/2009 je Sodišče odločilo, da so posamezniki upravičeni do povračila presežka neupravičeno plačanih zneskov za neveljavne proizvodne dajatve, ki so jih države članice zbrale za zadevno obdobje, in plačila obresti na te zneske. Sodba je pustila pravno praznino glede točnega zneska dajatev za tržna leta 2002/2003, 2003/2004, 2004/2005 in 2005/2006. Zato bi bilo treba v skladu s sodbo dajatve za ta tržna leta z retroaktivnim učinkom nadomestiti z novimi, izračunanimi v skladu z metodo, ki jo je potrdilo Sodišče. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Komisija je državam članicam predstavila različne delovne dokumente, ki se nanašajo na določitev popravljenih dajatev za sladkor ter spremljanje sodbe Sodišča z dne 27. septembra 2012. Navedeni delovni dokumenti so bili predstavljeni na sejah Upravljalnega odbora za skupno ureditev kmetijskih trgov 6. in 20. decembra 2012 ter 24. januarja 2013, prečiščeno besedilo pa 28. februarja 2013. Več držav članic (Nemčija, Belgija, Latvija, Italija, Francija, Nizozemska, Združeno kraljestvo, Češka) je Komisijo pozvalo, naj pripravi pravni akt s popravkom dajatev, ki bi moral vključevati povračilo obresti iz proračuna Unije na povračila, ki so jih zadevne države članice morale ali jih morajo plačati proizvajalcem sladkorja, ki so v zadevnih letih plačali presežne dajatve. Nekatere delegacije so predlagale tudi, naj se obresti izračunajo po enotni stopnji za celotno Evropsko unijo. 3. PRAVNI ELEMENTI PREDLOGA V skladu s členom 266 PDEU „institucija, organ, urad ali agencija, katere akt je bil razglašen za ničnega [...] mora sprejeti ukrepe, potrebne za izvršitev sodbe Sodišča Evropske unije“. Zato je treba po razveljavitvi Uredbe (ES) št. 1193/2009 določiti nove dajatve za zadevno obdobje. Ker je bila Uredba (ES) št. 1260/2001 z učinkom od tržnega leta 2006/2007 naprej razveljavljena in sta jo nadomestili Uredba Sveta (ES) št. 318/2006 o skupni ureditvi trgov v sektorju sladkorja in kasneje Uredba Sveta (ES) št. 1234/2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“), Uredba Sveta (ES) št. 1260/2001 ne more več služiti za pravno podlago za popravek dajatev. Komisija zato nima pristojnosti za sprejetje korektivnega pravnega akta, ki bi bil potreben za izvršitev sodbe. V skladu s členom 43(3) PDEU „Svet na predlog Komisije sprejme ukrepe o določitvi [...] prelevmanov [...]“. Glede na naravo predlagane uredbe se zdi, da je člen 43(3) ustrezna pravna podlaga za določitev popravljenih dajatev za sladkor za zadevna tržna leta. Čeprav Sodišče ni razveljavilo Uredbe (ES) št. 1837/2002 o določitvi zneskov za proizvodne dajatve za tržno leto 2001/2002, je treba dajatve za tržno leto 2001/2002 prav tako šteti za nepravilne, saj je bila za njihovo določitev uporabljena metoda, ki jo je Sodišče razveljavilo. Zato bi bilo treba določiti nove dajatve za navedeno tržno leto in jih vključiti v korektivni pravni akt. V navedenih sodbah je Sodišče pojasnilo vse elemente, ki jih je treba upoštevati pri izračunu „povprečne izgube“ v smislu člena 15 osnovne uredbe, ki ga je treba uporabiti za oceno „celotne izgube“, ki jo je treba pokriti s proizvodnimi dajatvami. Natančneje je „povprečno izgubo“ treba izračunati tako, da se dejanska plačana skupna nadomestila (ki so nižja od tistih, ki jih je izračunala Komisija v razveljavljeni Uredbi (ES) št. 1193/2009) delijo s skupno izvoženo količino, ne glede na to, ali je bil izvoz opravljen z nadomestilom ali brez. Tudi „izvozni presežek“ se izračuna na podlagi vseh izvozov, ne glede na to, ali je bilo nadomestilo plačano ali ne. Uporaba nove metode, ki jo je določilo Sodišče, vodi v pomembno zmanjšanje „povprečne izgube“ in „splošne izgube“, ki ju je treba pokriti z dajatvami za zadevno obdobje. Zato bodo v predlagani uredbi določene proizvodne dajatve za sladkor za tržna leta 2001/2002, 2002/2003, 2003/2004, 2004/2005 in 2005/2006, preračunane na podlagi metodologije, ki jo je pojasnilo Sodišče. To bo državam članicam omogočilo, da izračunajo povračilo, ki ga dolgujejo proizvajalcem sladkorja zaradi presežnih dajatev, ki so jim bile naložene v navedenem obdobju. Poleg tega bo sprememba proizvodnih dajatev za tržna leta 2001/2002, 2002/2003, 2003/2004, 2004/2005 in 2005/2006 vplivala na dodatni znesek, ki so ga proizvajalci sladkorja morali plačati pridelovalcem sladkorne pese zaradi razlike med najvišjim zneskom dajatve A ali B in zneskom teh dajatev, zaračunanim za tržna leta 2002/2003, 2003/2004 in 2005/2006. V skladu s skupno ureditvijo trgov v sektorju sladkorja, ki je veljala do leta 2006, so proizvajalci sladkorja plačevali dajatve, vendar so 60 % navedenih dajatev pokrili s plačevanjem nižjih zneskov za sladkorno peso. V členu 18(2) osnovne uredbe je bilo določeno, da morajo v primeru zneskov dajatev, določenih pod najvišjo vrednostjo za dajatve A ali B (tj. 2 % in 37,5 % intervencijske cene za beli sladkor), proizvajalci sladkorja prodajalcem sladkorne pese plačati 60 % razlike med najvišjim zneskom zadevne dajatve in zneskom zaračunane osnovne dajatve ali dajatve B. Zato ta korektivni pravni akt določa spremembo dodatnih zneskov, ki jih morajo proizvajalci sladkorja plačati prodajalcem sladkorne pese. Prodajalcem sladkorne pese bi bilo treba vrniti le razliko med starimi in novimi dodatnimi zneski. Povračilo dajatev za sladkor pomeni popravek dajatev za sladkor, ki so bile prvotno namenjene lastnim sredstvom EU. Države članice morajo določiti nove pravice glede dajatev za sladkor na podlagi novih dajatev v štirih mesecih po začetku veljavnosti tega akta. 4. PRORAČUNSKE POSLEDICE Sprememba proizvodnih dajatev za sladkor za tržna leta 2001/2002, 2002/2003, 2003/2004, 2004/2005 in 2005/2006 bo pomenila negativni popravek v višini 295 541 212 EUR, ki bo krit iz lastnih virov proračuna EU. Poleg navedenega zneska bi države članice lahko od Komisije zahtevale povračilo obresti, ki so jih plačale v skladu s svojo nacionalno zakonodajo v zvezi s povračilom presežnih dajatev, prejetih za zadevna leta. Navedeni stroški zadevnih držav članic se ločeno plačajo iz proračuna EU na podlagi predložitve ustreznega dokazila o plačilu. 5. NEOBVEZNI ELEMENTI Komisija bo izdala izjavo, ki bo spremljala ta predlog za uredbo Sveta, da se pojasnijo nekateri elementi v zvezi s povračilom glavnice in obresti, povračilom za prodajalce sladkorne pese, računovodskim postopkom in spremljanjem postopka za povračilo. 2013/0252 (NLE) Predlog UREDBA SVETA o določitvi zneskov za proizvodne dajatve v sektorju sladkorja za tržna leta 2001/2002, 2002/2003, 2003/2004, 2004/2005 in 2005/2006, koeficienta za izračun dodatne dajatve za tržni leti 2001/2002 in 2004/2005 ter zneskov, ki jih morajo proizvajalci sladkorja plačati prodajalcem sladkorne pese zaradi razlike med najvišjim zneskom dajatev in zneskom zadevnih dajatev, ki se zaračunajo za tržna leta 2002/2003, 2003/2004 in 2005/2006 SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 43(3) Pogodbe, ob upoštevanju predloga Evropske komisije, ob upoštevanju naslednjega: (1) V skladu z Uredbo Sveta (ES) št. 1260/2001 z dne 19. junija 2001 o skupni ureditvi trgov za sladkor[1], zlasti prvo alinejo člena 15(8), členom 16(5) in členom 18(5) Uredbe, je Komisija postala pristojna za sprejetje podrobnih pravil glede zneskov dajatev, ki jih je treba zaračunati, koeficienta za dodatno dajatev in povračila prodajalcem sladkorne pese. (2) Komisija je določila proizvodne dajatve za tržna leta 2001/2002[2], 2002/2003[3], 2003/2004[4], 2004/2005[5] in 2005/2006[6]. (3) V členu 18(2) Uredbe (ES) št. 1260/2001 je določeno, da morajo proizvajalci sladkorja v primeru, da je znesek osnovne proizvodne dajatve nižji od najvišjega zneska iz člena 15(3) ali da je dajatev B iz navedenega člena nižja od najvišjega zneska iz člena 14(4) navedene uredbe, po potrebi popravljenega v skladu z odstavkom 5 navedenega člena, prodajalcem sladkorne pese povrniti 60 % razlike med najvišjim zneskom zadevne dajatve in zneskom, ki se dejansko zaračuna. (4) V skladu s členom 9(1) Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja[7] so bili določeni zneski, ki jih morajo proizvajalci sladkorja plačati prodajalcem sladkorne pese zaradi razlike med najvišjim zneskom osnovne dajatve in dajatve B ter zaračunanimi zneski dajatev, za tržna leta 2002/2003[8], 2003/2004[9] in 2005/2006[10]. (5) V okviru reforme skupne tržne ureditve za sektor sladkorja je Uredba Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja[11] razveljavila in nadomestila Uredbo (ES) št. 1260/2001 od tržnega leta 2006/2007 naprej. Uredba (ES) št. 318/2006, ki je bila pozneje razveljavljena in vključena v Uredbo Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“)[12], je sistem variabilnih proizvodnih dajatev za sladkor s samofinanciranjem režima proizvodnih kvot nadomestila z novo proizvodno dajatvijo, katere cilj je prispevati k financiranju stroškov, ki nastanejo v sektorju sladkorja v okviru skupne ureditve trga za sladkor. (6) Sodišče je 8. maja 2008 razglasilo, da sta uredbi Komisije (ES) št. 1762/2003 z dne 7. oktobra 2003 o določitvi zneskov za proizvodne dajatve v sektorju sladkorja za tržno leto 2002/2003[13] in (ES) št. 1775/2004 z dne 14. oktobra 2004 o določitvi zneskov za proizvodne dajatve trgov za sladkor za tržno leto 2003/2004[14] neveljavni[15]. Sodišče je v sodbi razsodilo, da je treba pri izračunu ocenjene povprečne izgube na tono proizvoda upoštevati vse količine sladkorja v izvoženih izdelkih, ne glede na to, ali so bila nadomestila plačana ali ne. (7) Sodišče je razveljavilo[16] tudi Uredbo Komisije (ES) št. 1686/2005 z dne 14. oktobra 2005 o določitvi zneskov za proizvodne dajatve in koeficienta za dodatne dajatve v sektorju sladkorja za tržno leto 2004/2005[17]. (8) V skladu s sodbami Sodišča je Komisija sprejela Uredbo (ES) št. 1193/2009 o popravku uredb (ES) št. 1762/2003, (ES) št. 1775/2004, (ES) št. 1686/2005, (ES) št. 164/2007 in o določitvi zneskov za proizvodne dajatve v sektorju sladkorja za tržna leta 2002/2003, 2003/2004, 2004/2005, 2005/2006[18]. (9) Dne 29. septembra 2011 je Splošno sodišče izreklo sodbo v zadevi T-4/06, v kateri je navedlo, da ni bilo ustrezne pravne podlage za diferencirani koeficient za dodatno dajatev v sektorju sladkorja, in razveljavilo člen 2 Uredbe (ES) št. 1686/2005, kakor je bil nadomeščen s členom 3 Uredbe Komisije (ES) št. 1193/2009. (10) Dne 27. septembra 2012 je Sodišče razveljavilo Uredbo (ES) št. 1193/2009 in navedlo, da bi bilo treba člen 15(1)(d) Uredbe (ES) št. 1260/2001 razlagati tako, da bi moral biti za izračun ocenjene povprečne izgube na tono proizvoda v skupnem znesku nadomestil vključen skupni znesek plačil[19]. (11) Zato bi bilo treba dajatve določiti na ustrezni ravni. „Povprečne izgube“ v smislu člena 15(1)(d) Uredbe (ES) št. 1260/2001 bi bilo treba izračunati tako, da se plačana nadomestila delijo z izvoženimi količinami, ne glede na to, ali je bilo nadomestilo plačano ali ne, za izvoz v skladu s členom 6(5) Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja[20]. „Izvozni presežek“ v smislu člena 15(1)(c) Uredbe (ES) št. 1260/2001 bi bilo prav tako treba izračunati ob upoštevanju vsega izvoza, ne glede na to, ali je bilo nadomestilo plačano ali ne. (12) Glede na to, da je bila za izračun dajatev za tržno leto 2001/2002 uporabljena metoda, ki jo je Sodišče razveljavilo, bi bilo treba ustrezno popraviti tudi proizvodne dajatve in koeficient za dodatno dajatev za tržno leto 2001/2002. (13) Iz sodbe Sodišča sledi, da bi se morale popravljene dajatve uporabljati od istih datumov kot razveljavljene dajatve. (14) Kot posledica določitev dajatev za sladkor v skladu z novo metodo iz uvodne izjave 11 bi bilo treba z retroaktivnim učinkom na novo določiti tudi zneske, ki jih proizvajalci sladkorja plačajo pridelovalcem sladkorne pese zaradi razlike med najvišjim zneskom osnovne dajatve in zneskom dajatev, zaračunanih za tržna leta 2002/2003, 2003/2004 in 2005/2006. (15) Za tržno leto 2001/2002 skupna nepokrita izguba, preračunana po metodi iz uvodne izjave 11, znaša 14 123 937 EUR. Koeficient iz člena 16(2) Uredbe (ES) št. 1260/2001 bi bilo treba ustrezno določiti in ga uporabiti za navedeno tržno leto. (16) Uporaba metode iz uvodne izjave 11 za tržno leto 2002/2003 pomeni osnovno dajatev v višini 2 % in dajatev B v višini 16,371 %, ki bi ju bilo treba z retroaktivnim učinkom uporabiti za navedeno tržno leto. Preračunana skupna izguba se v celoti pokrije s prejemki osnovne proizvodne dajatve in dajatve B. Zato ni potrebe po določitvi dodatnega koeficienta iz člena 16(2) Uredbe (ES) št. 1260/2001 za navedeno tržno leto. (17) Z Uredbo Komisije (ES) št. 1440/2002 z dne 7. avgusta 2002 o spremembi maksimalnega zneska proizvodne dajatve B in o spremembi minimalne cene za peso B v sektorju sladkorja za tržno leto 2002/2003[21] je bil za tržno leto 2002/2003 določen najvišji znesek dajatve B v višini 37,5 % intervencijske cene za beli sladkor, dajatev B, spremenjena v skladu z metodo iz uvodne izjave 11, za navedeno tržno leto pa znaša 16,371 % intervencijske cene za beli sladkor. Zaradi te razlike bi bilo v skladu s členom 18(2) Uredbe (ES) št. 1260/2001 treba zneske za navedeno tržno leto, ki jih morajo proizvajalci sladkorja plačati prodajalcem sladkorne pese, določiti na tono sladkorne pese standardne kakovosti. (18) Uporaba nove metode za izračun iz uvodne izjave 11 za tržno leto 2003/2004 pomeni osnovno dajatev v višini 2 % in dajatev B v višini 17,259 %. Preračunana skupna izguba se v celoti pokrije s prejemki osnovne proizvodne dajatve in dajatve B. Zato ni potrebe po določitvi dodatnega koeficienta iz člena 16(2) Uredbe (ES) št. 1260/2001 za navedeno tržno leto. (19) Z Uredbo Komisije (ES) št. 1440/2002 je bil za tržno leto 2003/2004 določen najvišji znesek dajatve B v višini 37,5 % intervencijske cene za beli sladkor, dajatev B, spremenjena v skladu z metodo iz uvodne izjave 11, za navedeno tržno leto pa znaša 17,259 % intervencijske cene za beli sladkor. Zaradi te razlike bi bilo v skladu s členom 18(2) Uredbe (ES) št. 1260/2001 treba zneske za navedeno tržno leto, ki jih morajo proizvajalci sladkorja plačati prodajalcem sladkorne pese, določiti na tono sladkorne pese standardne kakovosti. (20) Uporaba metode iz uvodne izjave 11 za tržno leto 2004/2005 pomeni, da osnovna dajatev in dajatev B ostaneta nespremenjeni. Za navedeno tržno leto skupna nepokrita izguba, izračuna po novi metodi, znaša 57 648 788 EUR. Zato bi bilo treba določiti koeficient iz člena 16(2) Uredbe (ES) št. 1260/2001. Iz sodbe Sodišča, navedene v uvodni izjavi 9, sledi, da bi moral biti koeficient za države članice Unije, kot je bila sestavljena 30. aprila 2004, in za države članice Unije, kot je bila sestavljena 1. maja 2004, enoten. (21) Uporaba metode iz uvodne izjave 11 za tržno leto 2005/2006 pomeni osnovno dajatev v višini 1,2335 %, dajatev B pa ni potrebna. Preračunana skupna izguba se v celoti pokrije s prihodki osnovne proizvodne dajatve in ni potrebe po določitvi dodatnega koeficienta iz člena 16(2) Uredbe (ES) št. 1260/2001 za navedeno tržno leto. (22) Z Uredbo Komisije (ES) št. 1296/2005 z dne 5. avgusta 2005 o spremembi maksimalnega zneska proizvodne dajatve B in o spremembi minimalne cene za peso B v sektorju sladkorja za tržno leto 2005/06[22] je bil za tržno leto 2005/2006 določen najvišji znesek dajatve B v višini 37,5 % intervencijske cene za beli sladkor. Osnovna dajatev, spremenjena v skladu z metodo iz uvodne izjave 11, za zadevno tržno leto znaša 1,2335 % intervencijske cene za beli sladkor, dajatve B pa ni treba določiti. Zaradi teh razlik je treba v skladu s členom 18(2) Uredbe (ES) št. 1260/2001 zneske za navedeno tržno leto, ki jih morajo proizvajalci sladkorja plačati prodajalcem sladkorne pese, določiti na tono sladkorne pese standardne kakovosti. (23) Zaradi pravne varnosti in za zagotovitev enake obravnave zadevnih izvajalcev v različnih državah članicah je treba določiti skupen datum za vzpostavitev dajatev, določenih v tej uredbi, v smislu drugega pododstavka člena 2(2) Uredbe Sveta (ES, Euratom) št. 1150/2000 z dne 22. maja 2000 o izvajanju Sklepa št. 2007/436/ES, Euratom o sistemu virov lastnih sredstev Skupnosti[23] – SPREJEL NASLEDNJO UREDBO: Člen 1 1. Proizvodne dajatve v sektorju sladkorja za tržna leta 2001/2002, 2002/2003, 2003/2004, 2004/2005 in 2005/2006 so določene v točki 1 Priloge. 2. Koeficienti, ki so potrebni za izračun dodatne dajatve za tržni leti 2001/2002 in 2004/2005, so določeni v točki 2 Priloge. 3. Zneski, ki jih proizvajalci sladkorja plačajo prodajalcem sladkorne pese v zvezi z dajatvami A ali B za tržna leta 2002/2003, 2003/2004 in 2005/2006, so določeni v točki 3 Priloge. Člen 2 Datum vzpostavitve dajatev, določenih v tej uredbi, na katerega se nanaša drugi pododstavek člena 2(2) Uredbe (ES, Euratom) št. 1150/2000, je najpozneje zadnji dan četrtega meseca po dnevu začetka veljavnosti te uredbe. Člen 3 Ta uredba začne veljati dan po objavi v Uradnem listu Evropske unije. Člen 1(1) se uporablja od: – 16. oktobra 2002 za tržno leto 2001/2002, – 8. oktobra 2003 za tržno leto 2002/2003, – 15. oktobra 2003 za tržno leto 2003/2004, – 18. oktobra 2005 za tržno leto 2004/2005 in – 23. februarja 2007 za tržno leto 2005/2006. Člen 1(2) se uporablja od: – 16. oktobra 2002 za tržno leto 2001/2002 in – 18. oktobra 2005 za tržno leto 2004/2005. Člen 1(3) se uporablja od: – 8. oktobra 2003 za tržno leto 2002/2003, – 15. oktobra 2003 za tržno leto 2003/2004 in – 23. februarja 2007 za tržno leto 2005/2006. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik PRILOGA (1) Proizvodne dajatve v sektorju sladkorja iz člena 1(1) || 2001/2002 || 2002/2003 || 2003/2004 || 2004/2005 || 2005/2006 (a) EUR na tono belega sladkorja kot osnovna proizvodna dajatev za sladkor A in sladkor B || 12,638 || 12,638 || 12,638 || 12,638 || 7,794 (b) EUR na tono belega sladkorja kot dajatev B za sladkor B || 236,963 || 103,447 || 109,061 || 236,963 || – (c) EUR na tono suhe snovi kot osnovna proizvodna dajatev za izoglukozo A in izoglukozo B || 5,330 || 5,330 || 5,330 || 5,330 || 3,394 (d) EUR na tono suhe snovi kot dajatev B za izoglukozo B || 99,424 || 46,017 || 48,261 || 99,424 || – (e) EUR na tono suhe snovi, izražene kot ekvivalent sladkorja/izoglukoze, kot osnovna proizvodna dajatev za inulinski sirup A in inulinski sirup B || 12,638 || 12,638 || 12,638 || 12,638 || 7,794 (f) EUR na tono suhe snovi, izražene kot ekvivalent sladkorja/izoglukoze, kot dajatev B za inulinski sirup B || 236,963 || 103,447 || 109,061 || 236,963 || – (2) Koeficienti iz člena 1(2), ki so potrebni za izračun dodatne dajatve Tržno leto 2001/2002: 0,01839 Tržno leto 2004/2005: 0,07294 (3) Zneski iz člena 1(3), ki jih morajo proizvajalci sladkorja plačati prodajalcem sladkorne pese v zvezi z dajatvami A ali B || 2002/2003 || 2003/2004 || 2005/2006 Dodatni znesek za sladkorno peso A* || || || 0,378 Dodatni znesek za sladkorno peso B* || 10,414 || 9,976 || 18,258 * Dodatni znesek v zvezi z dajatvijo A ali B na tono sladkorne pese standardne kakovosti (v EUR). RAČUNOVODSKI IZKAZ || FS/13/367494 6.2.2013.1 || DATUM: 15. 4. 2013 1. || PRORAČUNSKA VRSTICA: Glej proračunske napovedi v nadaljevanju. Člen 1 1 (prelevmani in druge dajatve, določeni v okviru skupne ureditve trgov za sladkor): 05 07 02 (reševanje sporov) || ODOBRITVE: 123,4 mio EUR 53,4 mio EUR 2. || NASLOV: UREDBA SVETA o določitvi zneskov za proizvodne dajatve v sektorju sladkorja za tržna leta 2001/2002, 2002/2003, 2003/2004, 2004/2005 in 2005/2006 ter zneskov, ki jih morajo proizvajalci sladkorja plačati prodajalcem sladkorne pese zaradi razlike med najvišjim zneskom dajatev in zneskom zadevnih dajatev, ki se zaračunajo za tržna leta 2002/2003, 2003/2004 in 2005/2006 3. || PRAVNA PODLAGA: Člen 43(3) Pogodbe o delovanju Evropske unije 4. || CILJI: Dne 27. septembra 2012 je Sodišče izreklo sodbo v združenih zadevah C-113/10, C-147/10 in C-234/10 (sodba „Jülich-II“), s katero je razveljavilo Uredbo Komisije (ES) št. 1193/2009 z dne 3. novembra 2009. Namen te uredbe je retroaktivno določiti proizvodne dajatve za sladkor za tržna leta od 2001/2002 do 2005/2006, preračunane na podlagi metodologije, ki jo je pojasnilo Sodišče. 5. || FINANČNE POSLEDICE || 12-MESEČNO OBDOBJE (v mio EUR) || TEKOČE PRORAČUNSKO LETO 2013 (v mio EUR) || NASLEDNJE PRORAČUNSKO LETO 2014 (v mio EUR) 5.0 || ODHODKI – V BREME PRORAČUNA EU (NADOMESTILA/INTERVENCIJE) – DRŽAVNI ORGANI – DRUGO || 53,4 mio EUR || 53,4 mio EUR || n. r. 5.1 || PRIHODKI – LASTNA SREDSTVA EU (PRELEVMANI/CARINE) – Glej opombe – DRŽAVNA SREDSTVA || –214,1 mio EUR || –214,1 mio EUR || n. r. || || 2015 || 2016 || 2017 || 2018 5.0.1 || OCENJENI ODHODKI || || || || 5.1.1 || OCENJENI PRIHODKI || || || || 5.2 || METODA IZRAČUNA: Glej opombe. 6.0 || ALI SE PROJEKT LAHKO FINANCIRA Z ODOBRENIMI PRORAČUNSKIMI SREDSTVI, VPISANIMI V USTREZNO POGLAVJE TEKOČEGA PRORAČUNA? || Ne. 6.1 || ALI SE PROJEKT LAHKO FINANCIRA S PRENOSOM MED POGLAVJI TEKOČEGA PRORAČUNA? || Da. 6.2 || ALI BO POTREBNA DOPOLNITEV PRORAČUNA? || Ne. 6.3 || ALI BO TREBA ODOBRENA PRORAČUNSKA SREDSTVA VNESTI V PRIHODNJE PRORAČUNE? || Glej opombe. OPOMBE: Dne 27. septembra 2012 je Sodišče izreklo sodbo v združenih zadevah C-113/10, C-147/10 in C-234/10 (sodba „Jülich-II“), s katero je razveljavilo Uredbo Komisije (ES) št. 1193/2009 z dne 3. novembra 2009. Sodišče je ugotovilo, da je Komisija večkrat naredila napako pri izračunu letnih dajatev, določenih za zadevno obdobje. Sodišče je odločilo, da so posamezniki upravičeni do povračila nepravilno plačanih presežnih zneskov zaradi neveljavnih proizvodnih dajatev, ki so jih države članice zbrale v zadevnem obdobju in so pripadle proračunu Unije. Korektivni pravni akt retroaktivno določa proizvodne dajatve za sladkor za tržna leta od 2001/2002 do 2005/2006, preračunane na podlagi metodologije, ki jo je pojasnilo Sodišče. V skladu s sodbo mora povračilo izvajalcem vključevati obresti (EU mora na podlagi nacionalnih pravil in v skladu z načelom neupravičene obogatitve državam članicam povrniti plačane izravnalne obresti). Skupni znesek, ki ga je treba vrniti državam članicam: Lastna sredstva – glavnica 295,5 mio EUR – 10,0 mio EUR (že vrnjeni leta 2009) * 75 % = 214,1 mio EUR dajatev po stroških zbiranja. Izravnalne obresti Zahtevane izravnalne obresti niso vključene v zneske iz lastnih sredstev. Ocenjen navedeni znesek je izračunan za 100 % razlike med staro in novo dajatvijo. Obrestne mere bodo določene z nacionalno zakonodajo, zato končnega zneska v tem trenutku ni mogoče dokončno določiti. Obrestne mere, uporabljene kot podlaga za oceno finančnega učinka 53,4 mio EUR, so objavljene v naslednjih uredbah: Uredba EU št. 2012/2001, Uredba EU št. 1852/2002, Uredba EU št. 1842/2003, Uredba EU št. 1751/2004, Uredba EU št. 956/2005, Uredba EU št. 1119/2005, Uredba EU št. 1668/2005, Uredba EU št. 1489/2006, Uredba EU št. 981/2007, Uredba EU št. 1190/2007, Uredba EU št. 999/2008, Uredba EU št. 1012/2009, Uredba EU št. 974/2010, Uredba EU št. 1036/2011, Uredba EU št. 938/2012. Znesek bo plačan v okviru proračunske vrstice 05 07 02. Če bo Uredba sprejeta prepozno, da bi se plačila lahko izvedla v proračunskem letu 2013, bo znesek treba vključiti v dopolnilno pismo za proračun 2014. [1] UL L 178, 30.6.2001, str. 1. [2] UL L 278, 16.10.2002, str. 13. [3] UL L 254, 8.10.2003, str. 4. [4] UL L 316, 15.10.2004, str. 64. [5] UL L 271, 15.10.2005, str. 12. [6] UL L 51, 20.2.2007, str. 17. [7] UL L 50, 21.2.2002, str. 40. [8] UL L 254, 8.10.2003, str. 5. [9] UL L 316, 15.10.2004, str. 65. [10] UL L 51, 20.2.2007, str. 16. [11] UL L 58, 20.2.2007, str. 1. [12] UL L 299, 16.11.2007, str. 1. [13] Združene zadeve C-5/06 in C-23/06 do C-36/06, ECR 2008, I-03231. [14] Glej sklic v opombi 3. [15] Glej sklic v opombi 4. [16] Sklepi z dne 6. oktobra 2008 v združenih zadevah C-175/07 do C-184/07, ECR 2008, I-00142, ter v zadevah C-466/06, ECR 2008, I-00140, in C-200/06, ECR 2008, I-00137. [17] Glej sklic v opombi 5. [18] UL L 321, 8.12.2009, str. 1. [19] Združene zadeve C-113/10, C-147/10 in C-234/10, še neobjavljene. [20] UL L 50, 21.2.2002, str. 40. [21] UL L 212, 8.8.2002, str. 3. [22] UL L 205, 6.8.2005, str. 20. [23] UL L 130, 31.5.2000, str. 1.